આપણે જ્યારે ફિંગર-રિંગ લેતા હોઈએ અને એમાં તમને જે ફિંગર-રિંગ ગમે એ તમારી સાઇઝની ન હોય અને એ આખી આંગળીમાં ન ઘૂસતાં આંગળીની વચ્ચેના ભાગમાં જ અટકી જતી હોય તો આપણે એવી રિંગ લેતા નથી, પણ એ રિંગ જ્યાં અટકે છે એ ભાગમાં જે રિંગ પહેરાય છે એને નકલ-રિંગ કહેવાય છે. આજકાલ એ ભાગમાં પણ રિંગ પહેરવાની ફૅશન પુરબહારમાં ખીલી છે. નકલ-રિંગનાં ઘણાં નામ છે જેમ કે મિડી રિંગ, મિડ રિંગ, મેમરી રિંગ, ફૅલૅન્ક્સ રિંગ, મલ્ટિપલ ફિંગર-રિંગ. એ તમને એલિગન્ટ લુક આપે છે. આ નકલ-રિંગને પહેરવાની કોઈ ઉંમર નથી હોતી. એ રિંગ યંગસ્ટરથી લઈને મિડલ એજના લોકોને સારી લાગે છે.